CELEX: 32015D1936
Language: mt
Date: 2015-07-08 00:00:00
Title: Deċiżjoni ta' Delega tal-Kummissjoni (UE) 2015/1936 tat-8 ta' Lulju 2015 dwar sistemi applikabbli għall-evalwazzjoni u l-verifika tal-kostanza tal-prestazzjoni ta' tubi u pajpijiet għall-ventilazzjoni tal-ajra skont ir-Regolament (UE) Nru 305/2011 tal-Parlament Ewropew u tal-Kunsill (Test b'rilevanza għaż-ŻEE)

28.10.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 282/34
            
         DEĊIŻJONI TA' DELEGA TAL-KUMMISSJONI (UE) 2015/1936
   tat-8 ta' Lulju 2015
   dwar sistemi applikabbli għall-evalwazzjoni u l-verifika tal-kostanza tal-prestazzjoni ta' tubi u pajpijiet għall-ventilazzjoni tal-ajra skont ir-Regolament (UE) Nru 305/2011 tal-Parlament Ewropew u tal-Kunsill
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 305/2011 tal-Parlament Ewropew u tal-Kunsill tad-9 ta' Marzu 2011 li jistabbilixxi kondizzjonijiet armonizzati għall-kumerċjalizzazzjoni tal-prodotti għall-bini u li jħassar id-Direttiva tal-Kunsill 89/106/KEE (1), u b'mod partikolari l-Artikolu 60(h) tiegħu,
   Billi:
   
               (1)
            
            
               Il-valutazzjoni u l-verifika tal-kostanza tal-prestazzjoni ta' tubi u pajpijiet tal-ventilazzjoni maħsuba biex jintużaw għall-ventilazzjoni tal-arja għandhom jitwettqu skont is-sistemi stabbiliti fl-Anness V tar-Regolament (UE) Nru 305/2011.
            
         
               (2)
            
            
               Għalhekk huwa meħtieġ li jiġi stabbilit liema sistemi ta' valutazzjoni u verifika tal-kostanza tal-prestazzjoni huma applikabbli għal tubi u pajpijiet tal-ventilazzjoni maħsuba biex jintużaw għall-ventilazzjoni tal-arja. Din għandha tippermetti lill-manifatturi li jkollhom aċċess għas-suq intern b'mod aktar effiċjenti, u b'hekk jikkontribwixxu għal kompetittività akbar tal-industrija tal-bini kumplessivament
            
         
               (3)
            
            
               Din id-Deċiżjoni għandha tapplika biss għall-prodotti li ma jaqgħux fil-kamp ta' applikazzjoni ta' atti oħra korrispondenti tal-liġi tal-Unjoni. B'hekk, din ma għandhiex tapplika għal tubi u pajpijiet użati għal sistemi fissi tat-tifi tan-nar billi huma diġà koperti bid-Deċiżjoni tal-Kummissjoni 96/577/KE (2) u d-Deċiżjoni tal-Kummissjoni 1999/472/KE (3),
            
         ADOTTAT DIN ID-DEĊIŻJONI:
   Artikolu 1
   Din id-Deċiżjoni tapplika għal tubi u pajpijiet ta' ventilazzjoni maħsuba biex jintużaw f'xogħlijiet ta' bini għall-ventilazzjoni tal-arja, kif stipulat fl-Anness I.
   Artikolu 2
   Il-prodotti msemmija fl-Artikolu 1 jiġu evalwati u vverifikati għall-kostanza tal-prestazzjoni fir-rigward tal-karatteristiċi essenzjali tagħhom f'konformità mas-sistemi speċifikati fl-Anness II.
   Artikolu 3
   Din id-Deċiżjoni tidħol fis-seħħ fl-għoxrin jum wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.
   
      Magħmul fi Brussell, it-8 ta' Lulju 2015.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 88, 4.4.2011, p. 5.
   
      (2)  Id-Deċiżjoni tal-Kummissjoni 96/577/KE tal-24 ta' Ġunju, 1996, dwar il-proċedura ta' attestazzjoni tal-konformità ta' prodotti għall-bini skont l-Artikolu 20(2) tad-Direttiva tal-Kunsill 89/106/KEE dwar dak li għandu x'jaqsam ma' sistemi fissi għat-tifi tan-nar (ĠU L 254, 8.10.1996, p. 44)
   
      (3)  Id-Deċiżjoni tal-Kummissjoni 1999/472/KE tal-1 ta' Lulju 1999 dwar il-proċedura ta' attestazzjoni tal-konformità tal-prodotti għall-bini permezz ta' Artikolu 20(2) tad-Direttiva tal-Kunsill 89/106/KEE dwar il-pajpijiet, it-tankijiet, u oġġetti anċillari li mhumiex f'kuntatt ma' ilma maħsub għall-konsum mill-bniedem (ĠU L 184, 17.7.1999, p. 42)
   
      ANNESS I
      
         PRODOTTI KOPERTI
      
      Din id-Deċiżjoni tapplika għal:
      
                  1.
               
               
                  Tubi u pajpijiet ta' ventilazzjoni maħsuba biex jintużaw f'xogħlijiet ta' kostruzzjoni għall-ventilazzjoni tal-arja.
               
            
   
      ANNESS II
      
         SISTEMI TAL-VALUTAZZJONI U L-VERIFIKA TAL-KOSTANZA TAL-PRESTAZZJONI
      
      Filwaqt li jitieqsu l-karatteristiċi essenzjali tal-prodotti koperti minn din id-Deċiżjoni, is-sistemi tagħhom tal-Valutazzjoni u l-Verifika tal-Kostanza tal-Prestazzjoni japplikaw kif ġej:
      
         Tabella 1
      
      
         Għall-karatteristiċi essenzjali kollha ħlief għal reazzjoni għan-nar
      
      
                  Prodotti
               
               
                  Il-Karatteristiċi Essenzjali
               
               
                  Is-sistema applikabbli għall-Valutazzjoni u l-Verifika tal-Kostanza tal-Prestazzjoni kif stabbilita fl-Anness V tar-Regolament (UE) Nru 305/2011
               
            
                  Tubi u pajpijiet ta' ventilazzjoni maħsuba biex jintużaw f'xogħlijiet ta' kostruzzjoni għall-ventilazzjoni tal-arja.
               
               
                  Għall-karatteristiċi essenzjali kollha ħlief għar-reazzjoni għan-nar
               
               
                  3
               
            
         
      
         Tabella 2
      
      
         Għar-reazzjoni għan-nar biss
      
      Għall-prodotti kollha indikati fl-ewwel kolonna tat-Tabella 1, is-sistemi għall-Valutazzjoni u l-Verifika tal-Kostanza tal-Prestazzjoni huma stabbiliti, skont is-subfamilji tagħhom, kif ġej:
      
         
      
                  Is-subfamilji tal-prodott
               
               
                  Is-sistema applikabbli għall-Valutazzjoni u l-Verifika tal-Kostanza tal-Prestazzjoni kif stabbilita fl-Anness V tar-Regolament (UE) Nru 305/2011
               
            
                  Prodotti li għalihom stadju li huwa identifikabbli biċ-ċar fil-proċess tal-produzzjoni jirriżulta f'titjib tar-reazzjoni tagħhom għan-nar (eż. żieda ta' prodotti ta' trażżin tan-nar jew limitu tal-materjal organiku).
               
               
                  1
               
            
                  Prodotti li għalihom teżisti bażi legali Ewropea applikabbli biex tiġi kklassifikata l-prestazzjoni tar-reazzjoni tagħhom għan-nar mingħajr ittestjar
               
               
                  4
               
            
                  Prodotti li ma jppartjenux għas-subfamilji indikati fir-ringieli 1 u 2
               
               
                  3